Papero
Papero (PaPeRo) je lični robot koji se razvija u japanskoj firmi NEC Corporation. Upečatljiv je po svojoj prijatnoj pojavi i mogućnosti raspoznavanja lica (engl. Facial Recognition System. FRC). Razvoj robota je počeo 1997. sa prvim prototipom Er-100 (engl. R100) da bi do godine 2001. stigao do imena PaPeRo, što je skraćenica za „Lični robot partnerskog tipa“ (engl. „Partner-type Personal Robot“). Papero je bio istraživan i razvijan sa namjerom da bude partner čovjeka i da bude u stanju da živi s njim. Iz ovog razloga ima različite osnovne funkcije za komunikaciju i saradnju sa ljudima. Od prvog predstavljanja Papera nastalo je nekoliko različitih verzija, koje uključuju verziju za njegu djece, revizije od 2003. i 2005. i „Pape-džira“ (PaPe-Jiro) - robotskog komičara. U godini 2006. predstavljen je virtualni Papero koji može postojati na svakom personalnom računaru koji radi pod operativnim sistemom Microsoft Windows.